stanford-oval/wikipedia huggingface dataset:
Anatole France
Suomennetut teokset

Euroopan yhdysvallat eli kapitalismista sosialismiin. Työväen Sanomalehti, 1907.
Bonnardin, Institutin jäsenen, rikos. Suomentanut Samuli S. WSOY, 1907.
Crainquebille y.m. kertomuksia. Suomentanut O. Manninen. WSOY, 1907.
Vallankumouskertomuksia.  Suomentanut Meri Sulju. Karisto 1909.
Valkoisella kivellä. Suomentanut Siimes Kanervio. Kansan lehti, 1910.
Tulevaisuuden yhteiskunta. Suomentanut Siimes Kanervio. Kansan lehti, 1910.
Kuningatar Hanhenjalan ravintola. Suomentanut Eino Leino. Yrjö Weilin & Kumpp., 1910.
Thais. Otava, 1911.
Laki on kuollut - mutta tuomari on elävä. Suomentanut Rieti Itkonen. Osuuskunta Visa, 1913.
Paita. Suomentanut L. Onerva. Karisto, 1915.
Mitä monarkkien mahti mahtaa!. Suomentanut Huvi Vuorinen. Ars Electa, 1918.
Jumalat janoavat. Suomentanut L. Onerva. Otava, 1918.
Siniparran seitsemän vaimoa. Suomentanut L. Onerva. Minerva 1920.
Apotti Coignardin ajatuksia : Poiminut hänen uskollinen oppilaansa Jacobus Paistinkääntäjä. Suomentaneet Eino Leino ja Eino Palola. Kustannusliike Minerva 1920.
Ystäväni kirja. Suomentanut J. Hollo. Otava 1921.
Jean Servienin intohimot. Työväen Sanomalehti Oy, 1923.
Pikku Pietari. Suomentanut J. Hollo. Kansanvalta, 1924.
Pingviinien saari. Suomentanut Joel Lehtonen. Kansanvalta, 1924.
Valittuja kertomuksia. Suomentaneet J. Hollo ja O. Manninen. Kansanvalta, 1925.
Enkelien kapina. Suomentanut Joel Lehtonen. Kansanvalta, 1925.
Pyhän Klaaran kaivolla. Suomentanut J. Hollo. Kansanvalta, 1925.
Pierre Nozière. Suomentanut Arvi Nuormaa. Otava, 1925.
Aadamin ensimmäisen vaimon tytär : kertomuksia yliluonnollisista aiheista. Suomentanut Uuno Kailas. Kansanvalta, 1926.
Teatteritarina. Suomentanut T. Halme. Kansanvalta, 1926.
Punainen lilja. Suomentanut Huvi Vuorinen. Kansanvalta, 1927.
Paistinkääntäjän pakinoita. Suomentanut Huvi Vuorinen. Otava, 1928.
Instituutin jäsenen Sylvestre Bonnard'in rikos. Suomentanut Rakel Kansanen. Otava, 1937.
Bergeret'n avioliitto. Suomentanut Huvi Vuorinen. Tammi, 1945.
Instituutin jäsenen Sylvestre Bonnardin rikos. Suomentanut Rakel Kansanen; Thais. Suomentanut L. Onerva. Otava, 1966.
Jumalat janoavat ; Enkelten kapina. Suomentanut Tuula Helasti. Karisto, 1979.
Teosten sovituksia

Jules Massenet on säveltänyt oopperan, joka pohjautuu Francen romaaniin Thaïs.
Aiheesta muualla

Kuvia tai muita tiedostoja aiheesta Anatole France Wikimedia Commonsissa
Lisää luettavaa aiheesta Anatole France on Wikiaineistossa
Sitaatteja aiheesta Anatole France Wikisitaateissa
Vapaasti ladattavia Anatole Francen e-kirjoja Project Gutenbergiltä ja Projekti Lönnrotilta
Lyhyt elämäkerta (englanniksi)
Kuningatar Hanhenjalan ravintola, 3. painos, 1953
Anatole Francen novelleja vanhoista suomalaisista sanomalehdistä:
Adrienne Buquet. Mikkeli 1905.
Ihmisen erehdykset. Pohjalainen 1900.
Jean Marteau. Mikkeli 1905.
Kymen laulaja. Päivälehti 1902.
Maalla. Työmies 1900.
Beaumontin lasten katoaminen

Beaumontin lapset ovat kolme lasta, jotka katosivat rannalta Adelaidessa Australiassa 26. tammikuuta 1966. Tapaus on yksi Australian historian tunnetuimmista selvittämättömistä katoamisista. Jane oli katoamishetkellä 9-, Arnna 7- ja Grant 4-vuotias.
Tutkinta

Tuhansista vihjeistä ja mahdollisista näköhavainnoista huolimatta tapausta ei ole pystytty selvittämään. Lasten seurassa nähtiin pitkä ja hoikka mies, jota ei tavoitettu. Lasten uskotaan tulleen murhatuiksi.
Tutkinta > Epäillyt

Bevan Spencer von Einemista tuli pääepäilty kun häntä muistuttavan miehen nähtiin katselevan poliisisukeltajia tarkastamassa viemäriä. Hän oli 20-vuotias lasten kadotessa. Todistajan mukaan von Einem tunnusti kidnappauksen, mutta ei tehnyt yhteistyötä poliisin kanssa.
Muita epäiltyjä ovat Arthur Stanley Brown, James Ryan O’Neill ja Derek Percy.
Adobe Shockwave

| Adobe Shockwave |
| --- | --- |

Luoja:  Macromedia
Kehittäjä:  Macromedia, myöhemmin Adobe
Kehityshistoria
Ensijulkaisu:  1995
Kehitystilanne:  lopetettu
Tiedot
Alusta:  Microsoft Windows MacOS verkkoselaimet
Ohjelmointikielet:  Lingo
Adobe Shockwave (aiemmin Macromedia Shockwave) oli Macromedian ja myöhemmin Adoben kehittämä teknologia, jonka avulla Internet-sivut voivat sisältää multimediaobjekteja. Shockwave tuki ääntä, kuvaa, animaatiota ja kykeni ottamaan komentoja esimerkiksi käyttäjän hiiren painalluksista. Ensimmäinen versio teknologiasta julkaistiin vuonna 1995, ja sovelluksen tuki Windowsille päättyi 9. huhtikuuta 2019.
Shockwave-tiedostot olivat .DIR, .DXR ja .DCR-päätteisiä. Niitä luotiin Adobe Director -nimisellä ohjelmalla. Ennen kuin tiedostot voitiin lisätä Internet-sivulle, ne täytyi pakata Afterburner-nimisellä ohjelmalla. Jotta verkkoselain voi näyttää Shockwave-objektin, täytyi siihen ensin asentaa Shockwave Player -lisäosa. Shockwave-lisäosan sai Adoben sivuilta ilmaiseksi.
Shockwave-sisällön luomiseen tarkoitetun Adobe Director -ohjelman tuki päättyi 1. helmikuuta 2017. MacOS:n Shockwave-lisäosan tuki päättyi 1. maaliskuuta 2017 ja Windowsin Shockwave-lisäosan tuki päättyi 9. huhtikuuta 2019.
Aiheesta muualla

Adoben suomenkieliset kotisivut
Folkpop

Folkpop on musiikin tyylilaji, joka yhdistelee folkia ja poppia. Genre alkoi kehittyä 1960-luvun alussa mutta nousi suosioon vuosikymmenen puolivälissä yhdessä folkrockin kanssa. Folkrockiin verrattuna folkpop on pehmeämpää ja kevyempää musiikkia.
Folkpopin juuret juontavat vahvasti amerikkalaiseen kansanmusiikkiin 1940- ja 1950-luvuilla. Tuolloin taiteilijat, kuten Woody Guthrie ja Pete Seeger, popularisoivat perinteisiä kansansävelmiä ja loivat pohjan sille, mikä myöhemmin tunnettiin folkpopina. Lajityyppi sai merkittävää huomiota 1960-luvulla, kun artistit kuten Bob Dylan, Simon & Garfunkel ja The Mamas & The Papas yhdistivät folkhenkisiin lauluihinsa pop-elementtejä, mikä teki niistä tarttuvia ja kaupallisesti menestyviä.
Ajan myötä folkpop on kehittynyt edelleen integroimalla elementtejä indiemusiikista, rockista ja jopa elektronisesta musiikista. Tämä monipuolisuus on rikastuttanut genreä ja tehnyt siitä houkuttelevan niin kuuntelijoille kuin muusikoillekin, mikä on auttanut sitä säilyttämään paikkansa musiikin saralla.
Folkpopille ominainen piirre on perinteisten kansanmusiikin elementtien sulauttaminen moderniin pop-musiikkiin. Tämä ilmenee akustisten instrumenttien, kuten kitaroiden, banjojen ja viulujen, käytössä, sekä sydämellisissä sanoituksissa, jotka kertovat tarinoita tai välittävät voimakkaita tunteita. Lisäksi folkpopille tyypillistä ovat mieleenpainuvat melodiat, jotka houkuttelevat kuulijoita laulamaan mukana.
Joissakin folkpop-kappaleissa voidaan käyttää myös moniäänistä laulua, harmonioita tai orkesterisovituksia, jotka rikastuttavat kappaleiden äänimaailmaa ja lisäävät niihin syvyyttä ja monimuotoisuutta.
Folkpopin esittäjiä

| --- | --- |
 Meg Christian  Bobby Darin  Steve Goodman  The Kingston Trio  Julie Miller  Holly Near  The New Christy Minstrels :  Gram Parsons  Peter, Paul and Mary  Melanie Safka  The Sandpipers  Simon & Garfunkel  John Stewart  Slim Whitman
Tyhjiöenergia

Simuloitu kvanttifluktuaatio
Tyhjiöenergia tarkoittaa tyhjän avaruuden sisältämää nollapiste-energiaa. Vuonna 1948 hollantilainen fyysikko Hendrik Casimir esitti, kuinka tyhjiöenergian olemassaolo voidaan havaita kokeellisesti. Tämä perustuu hänen mukaansa nimettyyn Casimirin ilmiöön. Kului kuitenkin 50 vuotta, ennen kuin koe kyettiin suorittamaan. Yhdysvaltalainen fyysikko Steven Lamoreaux onnistui kahden lähekkäin olevan metallilevyn avulla tekemillään mittauksilla määrittämään tyhjiöenergian aiheuttaman Casimir-voiman suuruuden vuonna 1997.
Uusimmat tähtitieteelliset havainnot viittaavat siihen, että tyhjiön kvanttifluktuaatiot saattavat toimia painovoimaa vastustavana ns. pimeän energian aiheuttamana voimana kosmisilla etäisyyksillä maailmankaikkeudessa. On myös esitetty, että maailmankaikkeus on voinut syntyä tilapäisestä kvanttifluktuaatiosta syntyneen korkeamman energiatilan seurauksena.
Aiheesta muualla

Esko Valtaojan artikkeli Tiede-lehdessä 7/2005 (Arkistoitu – Internet Archive)
Nettoveroaste

Nettoveroaste on kansantalouden tunnusluku, joka mittaa verojen ja pakollisten maksujen osuutta bruttokansantuotteesta tulonsiirtojen jälkeen. Nettoveroaste saadaan, kun bruttoveroasteesta vähennetään julkisyhteisöjen kotitalouksille ja yrityksille maksamien tukipalkkioiden sekä tulon- ja pääomansiirtojen osuus. Nettoveroasteesta ei kuitenkaan vähennetä vapaaehtoisia rahamääräisiä sosiaalietuuksia.
Nettoveroasteeseen vaikuttavat tulonsiirrot sekä se, tuotetaanko sosiaali- ja terveyspalvelut julkisella vai yksityisellä puolella.
Vuonna 2015 nettoveroaste oli Suomessa 17,6 %. Nettoveroaste pieneni Suomessa 1990-luvun lamavuosina tuntuvasti, kun tulonsiirrot paisuivat.
Nettoveroasteen voi laskea seuraavalla kaavalla:
Laskentakaava, nettoveroaste
Nahkiainen

| Nahkiainen |
| --- | --- |

Uhanalaisuusluokitus
 Silmälläpidettävä  
  
Suomessa:
 Silmälläpidettävä  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Leuattomat kalat Agnatha
Luokka::  Ympyräsuiset Petromyzonti
Lahko::  Nahkiaiskalat Petromyzontiformes
Heimo::  Nahkiaiset Petromyzontidae
Suku::  Lampetra
Laji::  fluviatilis
Kaksiosainen nimi
 Lampetra fluviatilis  (Linnaeus 1758) 
Katso myös
   Nahkiainen Wikispeciesissä   Nahkiainen Commonsissa 
Infobox OKNimi-testi OKVirheellinen IUCN-arvo: 
Nahkiainen (Lampetra fluviatilis) on ympyräsuisiin kuuluva leuaton kala, joka nousee loppukesällä tai syksyllä merestä jokiin kutemaan.
Ulkonäkö ja koko

Nahkiainen kasvaa 25–35 cm pitkäksi. Se on soikeanliereä, matomainen ja suomuton kala. Sillä on pyöreä imukuppisuu ja kymmeniä pieniä hampaita. Hampaat ovat teräviä ja muodostavat yhtenäisen kehän. Selkäpuolelta nahkiainen on tasavärisen tumman harmaa, vatsa on vaalea, ja siinä on tummaa epäsäännöllistä pilkutusta. Silmän takana on seitsemän pientä kidusaukkoa. Parilliset evät puuttuvat, selkäpuolella on litteä evä lähellä pyrstöä.
Elintavat

Elämänsä ensimmäiset 4–5 vuotta nahkiainen viettää joessa toukkana. Sen jälkeen aikuinen nahkiainen elää 1–3 vuotta meressä ennen paluutaan kutemaan jokeen. Nahkiainen ei ole jokiuskollinen, toisin kuin lohikaloihin kuuluvat vaelluskalat. Kutu tapahtuu keväällä ja sen jälkeen kuteneet nahkiaiset kuolevat.
Nahkiainen imeytyy saaliskalan kylkeen ja pureskelee siitä saaliin ihoa ja lihaksia.
Levinneisyys

Nahkiaisia tavataan Euroopassa Alppien pohjoispuolella.
Nahkiaisia esiintyy yli 30:ssä Itämereen laskevassa joessa. Nahkiaisista on olemassa myös pelkästään sisävesissä eläviä kantoja. Ne nousevat järvistä pieniin virtaaviin vesiin. Näitä järvinahkiaisiksi kutsuttuja nahkiaisia esiintyy Vuoksen, Kymijoen ja Kokemäenjoen vesistöissä.
Elintarvikkeena

Nahkiainen on melko rasvainen ja ruodoton. Sitä myydään usein paistettuna tai savustettuna. Se sopii mainiosti myös grillattavaksi ja erilaisiin muhennoksiin. Nahkiaisen maku jakaa mielipiteitä.
Suomessa nahkiainen valmistetaan yleensä niin, että se sotketaan voimakkaassa suolavedessä. Sekoittamisen aikana nahkiainen kuolee ja veri nousee vaahtona astian pintaan. Kuolleet nahkiaiset huuhdellaan runsaalla kylmällä vedellä, jotta kaikki veri valuu pois. Veren pois saaminen suojaa nahkiaisia pilaantumiselta. Sen jälkeen nahkiainen paistetaan leppähaloilla ritilän päällä uunissa tai halstaroidaan avotulella. Paistetun nahkiaisen 
on tutkittu säilyvän huoneenlämmössä kaksi vuorokautta, mutta +3°C:ssa jopa 24 vuorokautta.
Nahkiaisen pyynti

Aikaisemmin nahkiaisia pyydettiin kokonaan puusta valmistetuilla varpumerroilla. Ne tehtiin noin puolen senttimetrin vahvuisista, sileiksi veistellyistä katajan varvuista. Ne sidottiin pehmeäksi vaivatuilla kuusen juurilla. Yhteen mertaan meni noin 300 varpua. Sisäpuolelle asennettiin 5 lujaa puuvyötä, jotka pitivät merran lujasti siinä kuuluvassa muodossa. Mertaan kuului vielä nielulaite ja kaksi pitkää keppiä eli korvaa, joiden avulla merta laskettiin koskeen tokeita vasten ja koettaessa taas nostettiin ylös. Pyyntikausi alkoi elokuun 15. päivän jälkeen. Merrat painettiin veteen illalla ja käytiin kokemassa seuraavana aamuna ennen auringon nousua.
Katajan lisäksi mertoja on tehty pajusta, ja nyttemmin muovitetusta metalliverkosta. Rysät ovat yleistyneet 1970-luvulta alkaen.
Nimityksiä

Suomessa nahkiaisella on useita paikallisia tai murteellisia nimityksiä kuten silmu, toukka, likomato, laiskamato ja nahkapää.
Aiheesta muualla

Laji.fi: Nahkiainen (Lampetra fluviatilis)
Yle Oppiminen: Nahkiainen
Lampetra fluviatilis (peilipalvelin) FishBase. Froese, R. & Pauly, D. (toim.). (englanniksi)
ITIS: Lampetra fluviatilis (englanniksi)
Nahkiainen, sen pyynti ja valmistus, Helsingin Sanomat, 17.11.1935, nro 311, s. 25, Kansalliskirjaston digitaaliset aineistot
Kolmantena yönä kuun syntymästä menee nahkiainen mertaan, Suomen Kuvalehti, 10.10.1936, nro 41, s. 18, Kansalliskirjaston digitaaliset aineistot
Nahkiaisen pää
Paistettuja nahkiaisia
Pär Landor

Pär Landor (s. 1963 Nauvo) on suomalainen toimittaja. Landor aloitti maaliskuun alusta 2014 turkulaisen Åbo Underrättelserin päätoimittajana, kun Torbjörn Kevin jäi eläkkeelle.
Landor oli vuosina 1990–1996 Åbo Underrättelserin kakkostoimittaja. Vuodesta 2011 hän on toiminut multimediajournalismin lehtorina Turun ammattikorkeakoulussa ja sitä ennen Diakonia-ammattikorkeakoulun journalismin koulutusohjelman lehtorina. Vuosina 2001–2006 hän oli vapaa toimittaja ja mediayrittäjä. Hän oli paikallislehti Turkulaisen päätoimittaja 1996–2001.
Pär Landor on vuodesta 2018 ollut naimisissa Hufvudstadsbladetin entisen ja Åbo Underrättelserin nykyisen päätoimittajan Susanna Landorin (ent. Ilmoni) kanssa.
Drake Caggiula

| Drake Caggiula |
| --- | --- |

Henkilötiedot
Syntynyt: 20. kesäkuuta 1994 (ikä 30) Pickering, Ontario, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  vasen
Pituus:  178 cm
Paino:  84 kg
Seura
Seura:  Edmonton Oilers
Sarja:  NHL
Pelinumero:  8
Pelaajaura
Pääsarjaura:  2016–
Aik. seurat:  Edmonton Oilers (NHL)   Chicago Blackhawks (NHL)   Arizona Coyotes (NHL)   Buffalo Sabres (NHL)   Pittsburgh Penguins (NHL)   Wilkes-Barre/Scranton Penguins (AHL)   Bakersfield Condors (AHL)
Drake Caggiula (s. 20. kesäkuuta 1994 Pickering, Ontario, Kanada) on kanadalainen jääkiekkoilija, joka edustaa NHL-seura Edmonton Oilersia.
Ura

Caggiula liittyi kaudeksi 2012–2013 yliopistosarja NCAA:han Pohjois-Dakotan yliopiston joukkueeseen. Tulokaskaudellaan hän pelasi 39 ottelua tehden niissä tehot 8+8=16. Toisella ja kolmannella kaudellaan hän pelasi molemmilla 42 ottelua. Viimeisellä yliopistokaudellaan 2014–2016 Caggiula teki 39 pelaamassaan ottelussa tehot 25+26=51.
Toukokuussa 2016 Caggiula teki kaksivuotisen tulokassopimuksen Edmonton Oilersin kanssa. Ensimmäisellä ammattilaiskaudellaan hän pelasi Oilersin paidassa 60 runkosarjaottelua tehden tehot 7+11=18. Lisäksi 13 pudotuspeliottelussa hän teki kolme maalia sekä sai 25 rangaistusminuuttia.
Joulukuussa 2018 Caggiula siirtyi Edmonton Oilersista Chicago Blackhawksiin. Vaihdossa Edmonton sai Chicagolta Brandon Manningin.
Joulukuussa 2020 Caggiula teki vapaana agenttina Arizona Coyotesin kanssa yksivuotisen ja 700 000 dollarin arvoisen sopimuksen.
Huhtikuussa 2021 Coyotes asetti Caggiulan waiwers-listalle josta Buffalo Sabres poimi hänet joukkueeseensa. Heinäkuussa 2021 Caggiula solmi Sabresin kanssa vuoden mittaisen ja 750 000 dollarin arvoisen jatkosopimuksen.
Heinäkuussa 2022 Caggiula teki vapaana agenttina Pittsburgh Penguinsin kanssa vuoden mittaisen kaksisuuntaisen sopimuksen.
Heinäkuussa 2023 Caggiula palasi vapaana agenttina Oilersiin kaksivuotisella ja yhteensä 1,5 miljoonan dollarin arvoisella kaksisuuntaisella sopimuksella.
Impera

| Impera Ghost |
| --- | --- | --- |

Studioalbumin tiedot
 Julkaistu: 11. maaliskuuta 2022
 Levy-yhtiö: Loma Vista
Listasijoitukset
  1. (albumilista)    1. (fyysinen albumilista)
Ghostin muut julkaisut
| Prequelle 2018 | Impera 2022 | Phantomime 2023 |
Singlet albumilta Prequelle
 ”Hunter’s Moon” Julkaistu: 30. syyskuuta 2021  ”Call Me Little Sunshine” Julkaistu: 20. tammikuuta 2022  ”Twenties” Julkaistu: 2. maaliskuuta 2022
Impera on ruotsalaisen heavy metal -yhtye Ghostin viides studioalbumi, joka julkaistiin 11. maaliskuuta 2022.
Albumi oli Suomessa vuoden 2022 myydyin vinyylilevy.
Kappaleet

Imperium – 1.40
Kaisarion – 5.02
Spillways – 3.16
Call Me Little Sunshine – 4.44
Hunter’s Moon – 3.16
Watcher In The Sky – 4.58
Dominion – 1.22
Twenties – 3.46
Darkness At The Heart Of My Love – 4.58
Griftwood – 5.16
Bite Of Passage – 0.31
Respite On The Spitalfields – 6.42
Arvostelut

Helsingin Sanomat:
Imperiumi: 6½/10
Inferno:
Kaaoszine:
Soundi:
V2.fi:
Aiheesta muualla

Impera Discogsissa. (englanniksi)
Albumi Impera Encyclopaedia Metallum -sivustolla (englanniksi)
Alcazar

Alcazar voi tarkoittaa seuraavia asioita:
Alcazar, ruotsalainen yhtye
Sevillan Alcázar, palatsi Sevillassa
Alcázar de los Reyes Cristianos, linna Córdobassa
Hyundai Alcazar, automalli
Alcázar de San Juan, kaupunki Espanjassa
Alcazar, sukunimenä:
Joseph Alcazar (1911–1979), algerialais-ranskalainen jalkapalloilija
kuvitteellisia henkilöitä:
Kenraali Alcazar, Tintin seikkailut -sarjakuvissa.
.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alcazar”, voi hakea sivunnimihaulla, laajalla sivunnimihaulla tai tekstihaulla.
Courtois

Courtois on muun muassa seuraavien henkilöiden sukunimi:
Bernard Courtois  (1777–1838), ranskalainen kemisti
Émile Courtois (1918–2005), belgialainen kreikkalais-roomalaisen tyylin painija
Roger Courtois (1912–1972), sveitsiläis-ranskalainen jalkapalloilija
Stéphane Courtois (s. 1947), ranskalainen historioitsija
Thibaut Courtois (s. 1992), belgialainen jalkapallomaalivahti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sojuz 16

"Sojuz 16". 16 kopeekan neuvostoliittolainen postimerkki vuodelta 1975.
Sojuz 16 oli kolmas Saljut 3 -avaruusasemalle tehty lento.
Laukaisu tapahtui Baikonurista Sojuz U -kantoraketilla 2. joulukuuta 1974 ja paluu 8. joulukuuta 1974.
Miehistö

Anatoli Filiptšenko
Nikolai Rukavišnikov
Rata

Massa 6 800 kg
Perigeum 184 km
Apogeum 291 km
Inklinaatio 51,8°
Periodi 89,2 minuuttia
Belgian parlamenttivaalit 1946

Belgiassa järjestettiin parlamenttivaalit 17. helmikuuta 1946. Vaaleissa valittiin edustajainhuoneen 202 jäsentä ja senaatin 101 jäsentä. Ne olivat Belgian ensimmäiset parlamenttivaalit toisen maailmansodan ja Belgian miehityksen jälkeen. Edelliset vaalit järjestettiin 12. huhtikuuta 1939.
Tulokset > Edustajainhuone

| Puolue | Äänimäärä | Ääniosuus | Paikat | Muutos |
| --- | --- | --- | --- | --- |
| Kristillissosiaalinen puolue | 1 006 293 | 42,54 % | 92 | 19 |
| Belgian sosialistinen puolue | 746 738 | 31,57 % | 66 | 2 |
| Belgian kommunistinen puolue | 300 099 | 12,69 % | 23 | 14 |
| Liberaalipuolue | 211 143 | 8,93 % | 16 | 17 |
| Belgian demokraattinen unioni | 51 095 | 2,16 % | 1 | Uusi puolue |
| Liberaalien ja sosialistien vaaliliitto | 37 844 | 1,60 % | 4 | Uusi ryhmä |
| Muut ryhmät | 12 426 | 0,53 % | 0 | 23 |
| Kaikki yhteensä | 2 365 638 | 100,00 % | 202 | 0 |
Flaamien kansallinen liitto, Rexistipuolue, Teknokraattipuolue ja yksi muu ryhmä voittivat paikkoja edustajainhuoneeseen vuoden 1939 vaaleissa mutta eivät osallistuneet vuoden 1946 vaaleihin.
Tulokset > Senaatti

| Puolue | Paikat | Muutos |
| --- | --- | --- |
| Kristillissosiaalinen puolue | 51 | 13 |
| Belgian sosialistinen puolue | 34 | 1 |
| Belgian kommunistinen puolue | 11 | 8 |
| Liberaalipuolue | 4 | 12 |
| Liberaalien ja sosialistien vaaliliitto | 1 | Uusi ryhmä |
| Muut ryhmät | 0 | 9 |
| Kaikki yhteensä | 101 | 0 |
Flaamien kansallinen liitto ja Rexistipuolue voittivat paikkoja senaatiin vuoden 1939 vaaleissa mutta eivät osallistuneet vuoden 1946 vaaleihin.
Peter Makrillos

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Peter Michael Makrillos
Syntymäaika: 4. syyskuuta 1995 (ikä 29)
Syntymäpaikka: Sydney, Australia
Pelipaikka: keskikenttä
Pituus: 186 cm
Seura
Seura: IFK Mariehamn
Seurat
| Vuodet | Seura | O | (M) |
| 2014-2016 | Newcastle Town | 12 | (1) |
| 2016-2017 | Rockdale City | 23 | (4) |
| 2017-2018 | Sydney Olympic | 7 | (0) |
| 2018–2019 | Panionios | 11 | (0) |
| 2020- | IFK Mariehamn | 19 | (4) |
| Yhteensä | Yhteensä | 72 | (9) |
Maajoukkue
| 2013 | Australia U20 | 1 | (0) |
 Seurajoukkueuran tilastot kattavat vain kansalliset sarjat, päivitetty 10. marraskuuta 2020.
Peter Michael Makrillos (s. 4. syyskuuta 1995 Sydney) on australialainen jalkapalloilija, pelipaikaltaan keskikenttäpelaaja. Hänellä on myös Kreikan kansalaisuus. Hän edustaa Suomen Veikkausliigassa pelaavaa IFK Mariehamnia.
Makrillos pelasi Englannissa Stoke Cityn junioreissa ja edusti joulukuusta 2014 vuoden 2015 loppuun Englannin liigan ulkopuolista Newcastle Townia. Sitten hän palasi Australiaan ja edusti vuonna 2016 Rockdale City Sunsia sekä vuonna 2017 Sydney Olympicia. Tammikuussa 2018 hän siirtyi Kreikkaan ja pelasi 1,5 vuoden aikana Panioniosin joukkueessa Kreikan Superliigassa 11 ottelua.
Kaudeksi 2020 Makrillos siirtyi Suomeen, Veikkausliigan IFK Mariehamniin. Veikkausliigakautenaan hän on tehnyt neljä maalia 19 ottelussaan.
Messinkiseipi

| Messinkiseipi |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eukarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Leuciscidae
Suku::  Telestes
Laji::  turskyi
Kaksiosainen nimi
 Telestes turskyi 
Infobox OKVirheellinen NIMI-arvoVirheellinen IUCN-arvo: 
Messinkiseipi (Telestes turskyi) on särkien heimoon kuuluva balkanilainen makean veden kalalaji. Messinkiseipi luokitellaan erittäin uhanalaiseksi lajiksi.
Lajin enimmäispituus on 25 cm. Messinkiseipiä tavataan vain Kroatiassa Cikolajoessa, joka on Krkan sivujoki. Sen uhanalaisuuteen ovat vaikuttaneet kuivuus, saasteet ja vedenotto. Lajin arveltiin jo kuolleen sukupuuttoon, mutta uusia yksilöitä tavattiin vuonna 2002.
Työläinen ja kolhoosinainen

Veistos Pariisin maailmannäyttelyssä 1937 (väritetty valokuva).
Veistos Moskovassa vuonna 2014.
Työläinen ja kolhoosinainen (ven. Рабо́чий и колхо́зница, Rabotši i kolhoznitsa) on 59 metriä korkea veistos (jalusta 34,5 metriä ja veistos 24,5 metriä), joka rakennettiin alun perin vuoden 1937 Pariisin maailmannäyttelyä varten. Näyttelyn jälkeen veistos siirrettiin Moskovaan. Se edustaa sosialistista realismia.
Veistoksessa työläinen pitää vasaraa ja kolhoosinainen sirppiä. Sen on suunnitellut neuvostoliittolainen kuvanveistäjä Vera Muhina. Nykyään veistos sijaitsee Yleisvenäläisessä näyttelykeskuksessa Moskovassa. Teos restauroitiin vuosina 2003–2009. Veistos on tehty ruostumattomasta teräksestä.
Aiheesta muualla

Kuvia tai muita tiedostoja aiheesta Työläinen ja kolhoosinainen Wikimedia Commonsissa
30. lokakuuta

30. lokakuuta on gregoriaanisen kalenterin mukaan vuoden 303. päivä (304. päivä karkausvuonna). Vuodesta on jäljellä 62 päivää.
Nimipäivät

suomalainen kalenteri: Eila
suomenruotsalainen kalenteri: Jennifer, Juni
ortodoksinen kalenteri: Veijo, Vilja
pohjoissaamenkielinen kalenteri: Ádá
vanhemmissa kalentereissa: Absalon, Ada, Gustaawa, Gustava, Kustaava, Zenobia